Home -- Aymara -- Perform a PLAY -- 012 (Joy that never leaves us)
12. Khepiyirijja puriniwa
Warawara arumänwa. Jisc’a Belén marcasti chhamacäscänwa, takeniwa iquirasipcäna. Ankäjjanacwa awatirinaca ovejanacap uñjasipcäna. Ch’ama tucuñänwa uca lurañajja awatirinacasti janiw cuns sapcaspänti.
¿Janit jupanacataquejja cuna yanapas, cuna arjjatirisa utjcänjja? ¿armanucutäñataqui conformasjjacpachänti? Maynisti wali karitawa mä aliru pekep waycat-t’atäscana. Ucampis mayacwa takenis sartapjjatayna. Uca chhamacansti mä khanawa c’ajtatayna. Surümp’itasti amparampïwa nayranacapa imt’asipjjatayna. Wal ajjsarapjjäna.
Alajj pachata mä angelaw jutatayna. Diosan qhitanitänwa. Sustjatäwa jakenacajja uca angelaru uñjasaja.
Angel: “¡Jan ajjsarapjjämti! Mä suma yatiyäwiwa jumanacataqui utjitu. Wali cusisiña take marcataqui. Jichhurüwa jumanacataquejja Khespiyirijja naciwayi, ucasti Tatit Jesucristo. Sarapjjam Belenaru, jumanacpacha uñjanipjjam.”
Muspharatawa awatirinacajja ist’apjjäna. ¡Mä Khespiyiri! Wali cusisiñaw chuymanacapa phokantäna. Uqhamajja, jupanacatjja Diosajj janiw armascataynati.
Ucjjarusti walja alajj pachanquir angelanacawa nayrakat angelamp chict’ata uñstatayna uqhamaraqui takeniwa Diosaruwa jach’anchapjjäna Khespiyiri milagro nacitap laycu.
Awatirinacajja Belenaruw t’ijupjjatayna uca uyunsti Mariamp Joseamp Jesús wawamp chict’ata jicjjatapjjatayna. C’uchisiñanacapasti wali jach’änwa, cunapachatejj Jesusar uñjapjjatayna ucjajja, jupanacan Khespiyiriru.
Chekapiniwa, jumataquejja Khespiyirejja naciraquiwa. Jacañamarojj Jesusajj jutpan sas mayisim ucatsti c’uchisiñanïyätawa.
Uñstirinaca: Parliri, ángel
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn